CELEX: 32015D2301
Language: lt
Date: 1449532800000
Title: 2015 m. gruodžio 8 d. Komisijos įgyvendinimo sprendimas (ES) 2015/2301, kuriuo iš dalies keičiamas Sprendimas 93/195/EEB dėl gyvūnų sveikatos reikalavimų ir veterinarinio sertifikavimo pakartotinai įvežant registruotus arklius lenktynėms, varžyboms ir kultūriniams renginiams po jų laikino eksporto į Meksiką ir Jungtines Amerikos Valstijas ir Sprendimo 2004/211/EB I priedas dėl Meksikos įrašo trečiųjų šalių ir jų dalių, iš kurių į Sąjungą leidžiama importuoti gyvus arklinių šeimos gyvūnus ir arklių rūšių spermą, kiaušialąstes ir embrionus, sąraše (pranešta dokumentu Nr. C(2015) 8556) (Tekstas svarbus EEE)

10.12.2015   
            
            
               LT
            
            
               Europos Sąjungos oficialusis leidinys
            
            
               L 324/38
            
         KOMISIJOS ĮGYVENDINIMO SPRENDIMAS (ES) 2015/2301
   2015 m. gruodžio 8 d.
   kuriuo iš dalies keičiamas Sprendimas 93/195/EEB dėl gyvūnų sveikatos reikalavimų ir veterinarinio sertifikavimo pakartotinai įvežant registruotus arklius lenktynėms, varžyboms ir kultūriniams renginiams po jų laikino eksporto į Meksiką ir Jungtines Amerikos Valstijas ir Sprendimo 2004/211/EB I priedas dėl Meksikos įrašo trečiųjų šalių ir jų dalių, iš kurių į Sąjungą leidžiama importuoti gyvus arklinių šeimos gyvūnus ir arklių rūšių spermą, kiaušialąstes ir embrionus, sąraše
   
      
         (pranešta dokumentu Nr. C(2015) 8556)
      
   
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1992 m. liepos 13 d. Tarybos direktyvą 92/65/EEB, nustatančią gyvūnų sveikatos reikalavimus, reglamentuojančius prekybą Bendrijoje gyvūnais, sperma, kiaušialąstėmis bei embrionais, kuriems netaikomi gyvūnų sveikatos reikalavimai, nustatyti specialiose Bendrijos taisyklėse, nurodytose Direktyvos 90/425/EEB A priedo I dalyje, bei jų importą į Bendriją (1), ypač į jos 17 straipsnio 3 dalies a punktą,
   atsižvelgdama į 2009 m. lapkričio 30 d. Tarybos direktyvą 2009/156/EB dėl gyvūnų sveikatos reikalavimų, reglamentuojančių arklinių šeimos gyvūnų importą iš trečiųjų šalių ir jų judėjimą (2), ypač į jos 12 straipsnio 1 ir 4 dalis, 19 straipsnio įžanginį sakinį ir a bei b punktus,
   kadangi:
   
               (1)
            
            
               Direktyvoje 2009/156/EB nustatyti gyvūnų sveikatos reikalavimai, taikomi į Sąjungą importuojamiems gyviems arklinių šeimos gyvūnams. Pagal tos direktyvos 13 straipsnio 1 dalies b punktą viena iš leidimo importuoti į Sąjungą arklinių šeimos gyvūnus sąlygų – trečiojoje šalyje nenustatyta Venesuelos arklių encefalomielito atvejų;
            
         
               (2)
            
            
               Komisijos sprendime 93/195/EEB (3) nustatyti gyvūnų veterinarijos sertifikato, naudojamo pakartotinai įvežant registruotus arklius lenktynėms, varžyboms ir kultūriniams renginiams po jų laikino eksporto, pavyzdžiai. To sprendimo II priede be kita ko nustatyta, kad registruotas arklys, laikinai eksportuotas ne ilgesniam nei 30 dienų laikotarpiui, nuo išvežimo iš Sąjungos turi būti laikomas tik toje sertifikate nurodytoje trečiojoje šalyje, iš kurios jį leidžiama pakartotinai įvežti į Sąjungą, arba trečiojoje šalyje, kuri yra priskirta tai pačiai sanitarinei grupei, kaip nurodyta to sprendimo I priede;
            
         
               (3)
            
            
               Komisijos sprendimu 2004/211/EB (4) nustatytas trečiųjų šalių arba, jei taikomas suskirstymas į regionus, jų dalių, iš kurių valstybės narės turi leisti importuoti gyvus arklinių šeimos gyvūnus ir jų spermą, kiaušialąstes bei embrionus, sąrašas ir jo I priede nurodomos kitos tokiam importui taikomos sąlygos (toliau – sąrašas). Meksika yra įtraukta į tą sąrašą ir priskirta D sanitarinei grupei, o Jungtinės Amerikos Valstijos sąraše priskirtos C sanitarinei grupei;
            
         
               (4)
            
            
               be to, tame sąraše nustatyta, kad šiuo metu neleidžiama laikinai įvežti registruotų arklių, pakartotinai įvežti registruotų arklių lenktynėms, varžyboms ir kultūriniams renginiams po jų laikino eksporto, importuoti registruotų arklinių šeimos gyvūnų bei veislinių ir produkcinių arklinių šeimos gyvūnų ir importuoti arklinių šeimos gyvūnų spermos, kiaušialąsčių ir embrionų iš Meksikos, tačiau toks registruotų arklių judėjimas iš Jungtinių Amerikos Valstijų yra leidžiamas;
            
         
               (5)
            
            
               Komisijos įgyvendinimo sprendimas 2014/86/ES (5) buvo priimtas prieš „Théâtre équestre Zingaro“ kultūrinį renginį Meksike 2014 m. Įgyvendinimo sprendimu 2014/86/ES iš dalies pakeistas Sprendimo 93/195/EEB 1 straipsnis, siekiant leisti pakartotinai įvežti į Sąjungą registruotus arklius po jų laikino eksporto po dalyvavimo renginyje, jei tie registruoti arkliai atitinka veterinarijos sertifikate, surašytame pagal to sprendimo X priede pateiktą veterinarijos sertifikato pavyzdį, nustatytus reikalavimus. Įgyvendinimo sprendimu 2014/86/ES iš dalies pakeistas ir Sprendimas 93/195/EEB, siekiant pridėti naują X priedą, kuriame pateikiamas tas veterinarijos sertifikato pavyzdys;
            
         
               (6)
            
            
               be to, Įgyvendinimo sprendimu 2014/86/ES iš dalies pakeistas Sprendimas 2004/211/EB, kad pagal sąrašą iš Meksiko miesto municipalinės srities pakartotinai įvežti registruotus arklius lenktynėms, varžyboms ir kultūriniams renginiams po jų laikino eksporto būtų galima iki 2014 m. balandžio 15 d.;
            
         
               (7)
            
            
               LG jojimo pasaulio taurės varžybos vyks remiant Tarptautinei žirginio sporto federacijai 2016 m. balandžio 7–9 d. Majamyje, Jungtinėse Amerikos Valstijose, ir 2016 m. balandžio 15–17 d. Meksiko miesto municipalinėje srityje, Meksikoje;
            
         
               (8)
            
            
               LG jojimo pasaulio taurės varžybos Jungtinėse Amerikos Valstijose ir Meksiko miesto municipalinėje srityje vyks prižiūrint valstybiniam veterinarijos gydytojui. Atsižvelgiant į aukštą tokios priežiūros lygį, šių arklių pakartotiniam įvežimui po jų laikino eksporto ne ilgesniam kaip 30 dienų laikotarpiui dalyvauti LG jojimo pasaulio taurės varžybose Majamyje ir po to Meksike galima nustatyti konkrečius gyvūnų sveikatos ir veterinarinio sertifikavimo reikalavimus;
            
         
               (9)
            
            
               Sprendimas 93/195/EEB turėtų būti iš dalies pakeistas, kad registruotus arklius lenktynėms, varžyboms ir kultūriniams renginiams po jų laikino eksporto dalyvauti LG jojimo pasaulio taurės varžybose Majamyje ir Meksike būtų leidžiama pakartotinai įvežti iki 2016 m. balandžio 30 d. ir kad jame būtų pateiktas tokiems registruotiems arkliams taikomas veterinarijos sertifikato pavyzdys. Tuo pat metu nebeaktualios Sprendimo 93/195/EEB, iš dalies pakeisto Įgyvendinimo sprendimu 2014/86/ES, nuostatos turėtų būti išbrauktos;
            
         
               (10)
            
            
               todėl Sprendimą 93/195/EEB reikėtų atitinkamai iš dalies pakeisti;
            
         
               (11)
            
            
               Meksiko miesto municipalinė sritis yra dideliame aukštyje ir joje pernešėjų platinamo vezikulinio stomatito ar tam tikrų potipių Venesuelos arklių encefalomielito plitimo rizika yra nedidelė, todėl reikėtų leisti pakartotinai įvežti registruotus arklius lenktynėms, varžyboms ir kultūriniams renginiams po jų laikino eksporto ne ilgesniam nei 30 dienų laikotarpiui į Meksiko miesto municipalinę sritį, kurioje apie Venesuelos arklių encefalomielitą nepranešta daugiau kaip dvejus metus. Todėl Meksikai skirtas įrašas sąraše turėtų būti iš dalies pakeistas, kad būtų leidžiama į Sąjungą pakartotinai įvežti registruotus arklius lenktynėms, varžyboms ir kultūriniams renginiams po jų laikino eksporto į Meksiko miesto municipalinę sritį nuo 2016 m. kovo 30 d. iki 2016 m. balandžio 30 d.;
            
         
               (12)
            
            
               todėl šiai trečiajai šaliai skirtas įrašas Sprendimo 2004/211/EB I priedo sąraše turėtų būti iš dalies pakeistas;
            
         
               (13)
            
            
               todėl Sprendimas 2004/211/EB turėtų būti atitinkamai iš dalies pakeistas;
            
         
               (14)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sprendimas 93/195/EEB iš dalies keičiamas taip:
   
               1)
            
            
               1 straipsnio paskutinė įtrauka pakeičiama taip:
               
                           „—
                        
                        
                           dalyvavo LG jojimo pasaulio taurės varžybose Majamyje, Jungtinėse Amerikos Valstijose, ir Meksike, Meksikoje, ir atitinka veterinarijos sertifikate, surašytame pagal šio sprendimo X priede pateiktą veterinarijos sertifikato pavyzdį, nustatytus reikalavimus ir veterinarijos sertifikate nurodyta, kad arkliai pakartotinai įvežami ne vėliau kaip 2016 m. balandžio 30 d.“
                        
                     
         
               2)
            
            
               X priedas pakeičiamas šio sprendimo I priedo tekstu.
            
         2 straipsnis
   Sprendimo 2004/211/EB I priedas iš dalies keičiamas pagal šio sprendimo II priedą.
   3 straipsnis
   Šis sprendimas skirtas valstybėms narėms.
   
      Priimta Briuselyje 2015 m. gruodžio 8 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 268, 1992 9 14, p. 54.
   
      (2)  OL L 192, 2010 7 23, p. 1.
   
      (3)  1993 m. vasario 2 d. Komisijos sprendimas 93/195/EEB dėl gyvūnų sveikatos reikalavimų ir veterinarinio sertifikavimo pakartotinai įvežant registruotus arklius lenktynėms, varžyboms ir kultūriniams renginiams po jų laikino eksporto (OL L 86, 1993 4 6, p. 1).
   
      (4)  2004 m. sausio 6 d. Komisijos sprendimas 2004/211/EB, nustatantis trečiųjų šalių ir jų teritorijos dalių, iš kurių valstybės narės leidžia importuoti gyvus arklinių šeimos gyvūnus ir arklių rūšių spermą, kiaušialąstes ir embrionus, sąrašą ir iš dalies pakeičiantis Sprendimus 93/195/EEB ir 94/63/EB (OL L 73, 2004 3 11, p. 1).
   
      (5)  2014 m. vasario 13 d. Komisijos įgyvendinimo sprendimas 2014/86/ES, kuriuo iš dalies keičiamas Sprendimas 93/195/EEB dėl gyvūnų sveikatos reikalavimų ir veterinarinio sertifikavimo pakartotinai įvežant registruotus arklius lenktynėms, varžyboms ir kultūriniams renginiams po jų laikino eksporto į Meksiką ir Sprendimo 2004/211/EB I priedas dėl Meksikos įrašo trečiųjų šalių ir jų dalių, iš kurių į Sąjungą leidžiama importuoti gyvus arklinių šeimos gyvūnus ir arklių rūšių spermą, kiaušialąstes ir embrionus, sąraše (OL L 45, 2014 2 15, p. 24).
   
      I PRIEDAS
      „
            X PRIEDAS
            
               
            
               
            
               
         “
   
   
      II PRIEDAS
      Sprendimo 2004/211/EB I priedo Meksikai skirtas įrašas pakeičiamas taip:
      
         
                     „MX
                  
                  
                     Meksika
                  
                  
                     MX-0
                  
                  
                     Visa šalies teritorija
                  
                  
                     D
                  
                  
                     —
                  
                  
                     —
                  
                  
                     —
                  
                  
                     —
                  
                  
                     —
                  
                  
                     —
                  
                  
                     —
                  
                  
                     —
                  
                  
                     —
                  
                  
                      
                  
               
                     MX-1
                  
                  
                     Meksiko miesto municipalinė sritis
                  
                  
                     D
                  
                  
                     —
                  
                  
                     X
                  
                  
                     —
                  
                  
                     —
                  
                  
                     —
                  
                  
                     —
                  
                  
                     —
                  
                  
                     —
                  
                  
                     —
                  
                  
                     Galioja nuo 2016 m. kovo 30 d. iki balandžio 30 d.“